CELEX: 32011D0358
Language: hu
Date: 2011-06-17 00:00:00
Title: 2011/358/EU: A Bizottság végrehajtási határozata ( 2011. június 17. ) az egyes tagállamok éves BSE-ellenőrzési programjaik felülvizsgálatára történő felhatalmazásáról szóló 2009/719/EK határozat módosításáról (az értesítés a C(2011) 4194. számú dokumentummal történt)  EGT-vonatkozású szöveg

21.6.2011   
            
            
               HU
            
            
               Az Európai Unió Hivatalos Lapja
            
            
               L 161/29
            
         A BIZOTTSÁG VÉGREHAJTÁSI HATÁROZATA
   (2011. június 17.)
   az egyes tagállamok éves BSE-ellenőrzési programjaik felülvizsgálatára történő felhatalmazásáról szóló 2009/719/EK határozat módosításáról
   (az értesítés a C(2011) 4194. számú dokumentummal történt)
   (EGT-vonatkozású szöveg)
   (2011/358/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 6. cikke (1b) bekezdésének második albekezdésére,
   mivel:
   
               (1)
            
            
               A 999/2001/EK rendelet meghatározza az állatokban előforduló fertőző szivacsos agyvelőbántalmak (TSE-k) megelőzésére, az ellenük való védekezésre és a felszámolásukra vonatkozó szabályokat. Előírja, hogy valamennyi tagállamnak évente ismétlődő programot kell végrehajtania a TSE ellenőrzése céljából, a rendelet III. mellékletének megfelelően.
            
         
               (2)
            
            
               A 999/2001/EK rendelet értelmében az éves ellenőrzési programok legalább bizonyos, a rendelet 6. cikkében meghatározott szarvasmarha-alpopulációkra vonatkoznak. Ezen alpopulációkhoz tartozik minden 24 vagy 30 hónapnál idősebb szarvasmarha; a korhatár a rendelet III. melléklete A. fejezete I. részének 2.1., 2.2. és 3.1. pontjában megállapított kategóriáktól függ.
            
         
               (3)
            
            
               Az egyes tagállamok éves BSE-ellenőrzési programjaik felülvizsgálatára történő felhatalmazásáról szóló, 2009. szeptember 28-i 2009/719/EK bizottsági határozat (2) melléklete 17 olyan tagállamot sorol fel, amelyek a 999/2001/EK rendeletnek megfelelően felhatalmazást nyertek az éves ellenőrzési programjaik felülvizsgálatára. Ezen a listán Szlovéniával és Ciprussal kiegészülve mindazon tagállamok szerepelnek, amelyek 2004. május 1-jét megelőzően az Unió tagjai voltak.
            
         
               (4)
            
            
               2010. december 9-én az Európai Élelmiszerbiztonsági Hatóság (EFSA) biológiai veszélyekkel foglalkozó tudományos testülete szakvéleményt fogadott el, amelyben másodszor is értékelte, hogy az egyes tagállamok BSE-ellenőrzési programjainak felülvizsgálata milyen veszélyekkel jár az emberi és állati egészségre (3) (a továbbiakban: az EFSA 2010. december 9-i szakvéleménye). Az említett, 2010. december 9-i szakvélemény elkészítéséhez a biológiai veszélyek tudományos testülete felkérést kapott a 2009/719/EK határozatban felsorolt 17 tagállam, valamint 8 további tagállam vonatkozásában rendelkezésre álló adatok elemzésére. A tudományos testület feltételezte, hogy a 999/2001/EK rendeletnek megfelelően mind a 25 tagállam már legalább hat éve bevezette a BSE-ellenőrzési rendszert és az ellenőrzési intézkedéseket. Az EFSA 2010. december 9-i szakvéleménye megerősíti, hogy a 2009/719/EK határozatban felsorolt 17 tagállamban a BSE-fertőzési arány egyre csökken.
            
         
               (5)
            
            
               Az EFSA 2010. december 9-i szakvéleménye ezenkívül megállapítja, hogy ha a BSE-vizsgálat korhatárát a levágott egészséges szarvasmarhák körében 72 hónapra emelnék, akkor a nem észlelt klasszikus BSE-esetek száma 2011-ben várhatóan egy alatt lenne. Emellett arra a következtetésre jut, hogy ha a levágott egészséges szarvasmarhák BSE-vizsgálatát 2013. január 1-jétől leállítanák, akkor a nem észlelt klasszikus BSE-esetek száma 2013-tól kezdődően minden naptári évben egy alatt lenne. E megállapításokból következik, hogy a jelenlegi BSE-vizsgálat megfelelő kiigazítása esetén elhanyagolható lenne az emberi és állati egészségre gyakorolt veszély.
            
         
               (6)
            
            
               Figyelemmel az EFSA 2010. december 9-i szakvéleményének következtetéseire, meg kell emelni azon szarvasmarhafélék életkorát, amelyekre a 2009/719/EK határozat mellékletében felsorolt tagállamok felülvizsgált éves ellenőrzési programjai kiterjednek. Ezért azon tagállamok számára, amelyek éves ellenőrzési programjaik felülvizsgálatára felhatalmazást nyertek, biztosítani kell annak lehetőségét, hogy alternatív, de azonos hatékonyságú mintavételi terveket alkalmazzanak, amikor 2013. január 1-jét követően a járványügyi helyzethez igazodnak.
            
         
               (7)
            
            
               A 2009/719/EK határozatban fel nem sorolt nyolc tagállamot illetően az EFSA 2010. december 9-i szakvéleménye arra a következtetésre jutott, hogy a klasszikus BSE járványügyi helyzete eltérő az Észtország, Lettország, Litvánia, Magyarország és Málta által alkotott, öt tagállamból álló csoportban, valamint egy másik három tagállamból, nevezetesen a Cseh Köztársaságból, Lengyelországból és Szlovákiából álló csoportban.
            
         
               (8)
            
            
               Az öt tagállam által alkotott csoportban az uniós felügyeleti rendszer 2004. május 1-jén történt teljes körű bevezetése óta nem észleltek BSE-esetet, és a klasszikus BSE járványügyi helyzetét a 2009/719/EK határozatban felsorolt 17 tagállaméval „legalább egyenértékűnek” kell tekinteni. Ezért e csoport 22 tagállamára – járványügyi helyzetük hasonlóságára tekintettel – hasonló vizsgálati rendszert kell alkalmazni.
            
         
               (9)
            
            
               Az EFSA 2010. december 9-i szakvéleménye megállapítja továbbá, hogy a Cseh Köztársaságban, Lengyelországban és Szlovákiában a klasszikus BSE járványügyi helyzetének trendjében két hullám mutatkozik a klasszikus BSE születési kohortokra lebontott előfordulásai, valamint az észlelt klasszikus BSE-esetekben felmerült átlagéletkor tekintetében. E második hullám miatt a klasszikus BSE-járvány trendje tekintetében nem lehet egyértelmű hasonlóságokat megállapítani a 2009/719/EK határozatban már felsorolt 17 tagállam, valamint az e három tagállamból álló csoport között. E három tagállam vonatkozásában a szakvélemény arra a következtetésre jut, hogy jelenleg nem bírna tájékoztató erővel annak megbecsülése, hogy a vizsgálati életkor e csoportban történő megváltoztatása esetén mennyi lenne a nem észlelt klaszszikus BSE-esetek száma.
            
         
               (10)
            
            
               2010. március 26-án Lettország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (11)
            
            
               2010. június 16-án Észtország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (12)
            
            
               2010. október 7-én Litvánia éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (13)
            
            
               2010. október 21-én Luxemburg éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (14)
            
            
               2010. október 27-én Németország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (15)
            
            
               2010. november 24-én Görögország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (16)
            
            
               2010. november 26-án Szlovénia éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (17)
            
            
               2010. november 30-án Svédország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (18)
            
            
               2010. december 13-án Spanyolország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (19)
            
            
               2010. december 13-án Belgium éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (20)
            
            
               2010. december 13-án Finnország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (21)
            
            
               2010. december 14-én Dánia éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (22)
            
            
               2010. december 15-én az Egyesült Királyság éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (23)
            
            
               2010. december 15-én Ausztria éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (24)
            
            
               2010. december 20-án Írország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (25)
            
            
               2010. december 23-án Portugália éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (26)
            
            
               2011. január 5-én Ciprus éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (27)
            
            
               2011. január 13-án Olaszország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (28)
            
            
               2011. január 18-án Hollandia éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (29)
            
            
               2011. január 19-én Franciaország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (30)
            
            
               2011. február 11-én Magyarország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (31)
            
            
               2011. február 14-én Málta éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (32)
            
            
               Megállapítást nyert, hogy a 22 tagállam által benyújtott kérelem megfelel az éves ellenőrzési programok felülvizsgálatára vonatkozóan a 999/2001/EK rendelet 6. cikkének (1b) bekezdésében, valamint a rendelet III. melléklete A. fejezete I. részének 7. pontjában meghatározott valamennyi követelménynek. Ezért e tagállamokat fel kell hatalmazni éves BSE-ellenőrzési programjaik felülvizsgálatára.
            
         
               (33)
            
            
               A Csatorna-szigeteken és a Man-szigeten a mezőgazdasági termékek kereskedelmére alkalmazandó közösségi szabályokról szóló, 1973. március 12-i 706/73/EGK tanácsi rendelet (4) 3. cikke úgy rendelkezik, hogy a mezőgazdasági termékeknek a szigetekre történő behozatala vagy a szigetekről az Unióba történő kivitele esetén az állategészségügyre és az élelmiszerekre vonatkozó uniós rendelkezéseket a Csatorna-szigeteken és a Man-szigeten is az Egyesült Királyságban alkalmazott feltételek szerint kell alkalmazni. A 2009/719/EK határozat azonban jelenleg nem alkalmazandó a szigetekre, mivel a határozat elfogadásakor az Egyesült Királyság nem bocsátotta rendelkezésre a szükséges adatokat.
            
         
               (34)
            
            
               Az Egyesült Királyság azóta benyújtotta a járványügyi helyzetre, valamint a BSE-vel kapcsolatos uniós jogszabályoknak a Csatorna-szigeteken és a Man-szigeten történt végrehajtására vonatkozó releváns adatokat. Ezen adatok szerint az említett szigetek BSE járványügyi helyzete hasonló az Egyesült Királyságéhoz, és a 999/2001/EK rendelet 6. cikkének (1b) bekezdésében, valamint a rendelet III. melléklete A. fejezete I. részének 7. pontjában meghatározott valamennyi vonatkozó követelmény teljesül. A 2009/719/EK határozatot ezért e szigetekre is alkalmazni kell.
            
         
               (35)
            
            
               Következésképpen 2011. február 15-én az Élelmiszerlánc- és Állategészségügyi Állandó Bizottság kedvező véleményt adott ki egy olyan határozat tervezetéről, amely az egyes tagállamok éves BSE-ellenőrzési programjaik felülvizsgálatára történő felhatalmazásáról szóló 2009/719/EK határozat módosítására irányul. A határozattervezet, amelyet a Bizottság egyelőre nem fogadott el, felhatalmazza a 22 tagállamot, hogy 2011. július 1-jétől felülvizsgált és harmonizált BSE-vizsgálati rendszert alkalmazzanak.
            
         
               (36)
            
            
               2011. április 13-án az EFSA szakvéleményt fogadott el, amely három tagállam BSE-ellenőrzési programjainak felülvizsgálatával kapcsolatban felmerülő emberi és állati egészségre gyakorolt veszélyek vizsgálatát tartalmazza (5). A szakvélemény következtetései szerint a további egy évnyi nyomon követés eredményeit – azaz a 2010-es adatokat – is figyelembe véve az alkalmazott modell azt mutatja, hogy a Cseh Köztársaságot, Lengyelországot és Szlovákiát illetően 2000 óta a kohortokban jelentősen megnövekedett az esetek számával kapcsolatos előrejelzések megbízhatósága. Ebből kifolyólag, valamint az elvégzett elemzés eredményeire támaszkodva az EFSA arra a következtetésre jutott, hogy a BSE-járvány jelenleg lényegesen visszaszorult e három tagállamban.
            
         
               (37)
            
            
               Az EFSA 2011. április 13-i szakvéleménye ezenkívül megállapítja, hogy ha a BSE-vizsgálat korhatárát a levágott egészséges szarvasmarhák körében 72 hónapra emelnék, akkor a nem észlelt klasszikus BSE-esetek száma 2012-ben várhatóan egy alatt lenne. Az EFSA fenti megállapításaiból kikövetkeztethető, hogy a jelenlegi BSE-vizsgálat megfelelő kiigazítása esetén elhanyagolható lenne az emberi és állati egészségre gyakorolt veszély.
            
         
               (38)
            
            
               2011. február 10-én a Cseh Köztársaság éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (39)
            
            
               2011. február 15-én Szlovákia éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (40)
            
            
               2011. április 26-án Lengyelország éves BSE-ellenőrzési programjának felülvizsgálata iránti kérelmet nyújtott be a Bizottsághoz.
            
         
               (41)
            
            
               Megállapítást nyert, hogy az említett három tagállam által benyújtott kérelem megfelel az éves ellenőrzési programok felülvizsgálatára vonatkozóan a 999/2001/EK rendelet 6. cikkének (1b) bekezdésében, valamint a rendelet III. melléklete A. fejezete I. részének 7. pontjában meghatározott valamennyi követelménynek. Ezért fel kell hatalmazni e tagállamokat éves BSE-ellenőrzési programjaik felülvizsgálatára, és az e tagállamokban működő BSE-vizsgálati rendszert összhangba kell hozni azzal a rendszerrel, amelyről az Élelmiszerlánc- és Állategészségügyi Állandó Bizottság 2011. február 15-én kedvező véleményt adott ki.
            
         
               (42)
            
            
               Figyelembe véve a szavazást követően kialakult új körülményeket, a határozattervezet, amelyről 2011. február 15-én az Élelmiszerlánc- és Állategészségügyi Állandó Bizottság kedvező véleményt adott ki, nem fogadható el, és egy olyan új határozattervezetet kell az Élelmiszerlánc- és Állategészségügyi Állandó Bizottság elé véleményezésre előterjeszteni, amely a már megszavazott rendelkezéseket kiterjeszti a Cseh Köztársaságra, Lengyelországra és Szlovákiára.
            
         
               (43)
            
            
               A 2009/719/EK határozatot ezért ennek megfelelően módosítani kell.
            
         
               (44)
            
            
               E határozatnak 2011. július 1-jétől kell hatályba lépnie, hogy a tagállamoknak elegendő idejük legyen arra, hogy BSE-ellenőrzési eljárásaikat összhangba hozzák a 2009/719/EK határozat e határozattal történt módosításaival.
            
         
               (45)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2009/719/EK határozat a következőképpen módosul:
   
               1.
            
            
               A 2. cikk helyébe a következő szöveg lép:
               „2. cikk
               (1)   A felülvizsgált éves ellenőrzési programok kizárólag a mellékletben felsorolt tagállamokban született szarvasmarhafélékre vonatkoznak, és legalább az alábbi kategóriákra kiterjednek:
               
                           a)
                        
                        
                           minden olyan 72 hónapnál idősebb szarvasmarha, amelyet emberi fogyasztás céljából rendes vágással vágnak le, vagy amelyet betegségmentesítési program keretében vágtak le, de nem mutatja a betegség klinikai tüneteit, amint arra a 999/2001/EK rendelet III. melléklete A. fejezete I. részének 2.2. pontja utal;
                        
                     
                           b)
                        
                        
                           minden olyan 48 hónapnál idősebb szarvasmarha, amelyet kényszervágással vágnak le, vagy amely levágást megelőző vizsgálat során klinikai tüneteket mutat, amint arra a 999/2001/EK rendelet III. melléklete A. fejezete I. részének 2.1. pontja utal;
                        
                     
                           c)
                        
                        
                           minden olyan, a rendelet III. melléklete A. fejezete I. részének 3.1. pontjában említettek szerinti, 48 hónapnál idősebb szarvasmarha, amely elhullott vagy amelyet leöltek, de nem
                           
                                       i)
                                    
                                    
                                       a 716/96/EK bizottsági rendelet (6) értelmében történő megsemmisítés céljából ölték le;
                                    
                                 
                                       ii)
                                    
                                    
                                       elfojtás, például ragadós száj- és körömfájás elfojtása keretében öltek le;
                                    
                                 
                                       iii)
                                    
                                    
                                       emberi fogyasztás céljából vágtak le.
                                    
                                 
                     (2)   Amennyiben azokon a szarvasmarhaféléken, amelyek az (1) bekezdésben említett kategóriákba tartoznak és a mellékletben felsorolt tagállamok egyikében születtek, egy másik tagállamban végeznek BSE-vizsgálatot, a vizsgálat végzésének helye szerinti tagállam által előírt vizsgálati korhatár alkalmazandó.
               (3)   Az (1) bekezdés a) pontjától eltérve a mellékletben felsorolt tagállamok 2013. január 1-jétől úgy is dönthetnek, hogy az a) pontban említett alpopulációknak csak egy meghatározott minimális nagyságú éves mintáját vizsgálják meg.
            
         
               2.
            
            
               A melléklet helyébe az e határozat mellékletében szereplő szöveg lép.
            
         2. cikk
   Ezt a határozatot 2011. július 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2011. június 17-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 147., 2001.5.31., 1. o.
   
      (2)  HL L 256., 2009.9.29., 35. o.
   
      (3)  EFSA Journal 2010;8(12):1946.
   
      (4)  HL L 68., 1973.3.15., 1. o.
   
      (5)  EFSA Journal 2011; 9(4):2142.
   
      (6)  HL L 99., 1996.4.20., 14. o.”
   
      MELLÉKLET
      
         
            „MELLÉKLET
            
               Az éves BSE-ellenőrzési programjaik felülvizsgálatára felhatalmazást nyert tagállamok és területek listája
            
            
                        —
                     
                     
                        Belgium
                     
                  
                        —
                     
                     
                        Cseh Köztársaság
                     
                  
                        —
                     
                     
                        Dánia
                     
                  
                        —
                     
                     
                        Németország
                     
                  
                        —
                     
                     
                        Észtország
                     
                  
                        —
                     
                     
                        Írország
                     
                  
                        —
                     
                     
                        Görögország
                     
                  
                        —
                     
                     
                        Spanyolország
                     
                  
                        —
                     
                     
                        Franciaország
                     
                  
                        —
                     
                     
                        Olaszország
                     
                  
                        —
                     
                     
                        Ciprus
                     
                  
                        —
                     
                     
                        Lettország
                     
                  
                        —
                     
                     
                        Litvánia
                     
                  
                        —
                     
                     
                        Luxemburg
                     
                  
                        —
                     
                     
                        Magyarország
                     
                  
                        —
                     
                     
                        Málta
                     
                  
                        —
                     
                     
                        Hollandia
                     
                  
                        —
                     
                     
                        Ausztria
                     
                  
                        —
                     
                     
                        Lengyelország
                     
                  
                        —
                     
                     
                        Portugália
                     
                  
                        —
                     
                     
                        Szlovákia
                     
                  
                        —
                     
                     
                        Szlovénia
                     
                  
                        —
                     
                     
                        Finnország
                     
                  
                        —
                     
                     
                        Svédország
                     
                  
                        —
                     
                     
                        Egyesült Királyság, valamint a Csatorna-szigetek és a Man-sziget”